gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl gl de en sv fr de de it gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Quintana di que as galescolas serán "ante todo e sobre todo, boas escolas"
Sábado, 01 de outubro de 2022
Afirma que os que as cualifican de "centros de adoutrinamento nacionalista" son os mesmos que "desprezan a Rosalía de Castro" e que "non son deste mundo".
O proxecto das galescolas bota a andar con 48 centros
O vicepresidente do Goberno, Anxo Quintana, abriu este venres en Vilaboa (Pontevedra) o curso 2007-2008 na Rede Galega de Escolas Infantís ou galescolas. O mandatario salientou a posta en marcha dos primeiros centros desta rede como "exemplo do cambio galego" e opinou que é un proxecto "cargado de futuro".
Durante o acto en Vilaboa, ao que tamén asistiu a secretaria xeral da Igualdade, Carme Adán, Quintana explicou que 3.000 nenos comezan a encher de vida ao proxecto Galescola, "que bota a andar con 48 centros en todo o país". Quintana afirmou que as galescolas "simbolizan unha auténtica forza para o cambio e unha esperanza para o futuro do país".
Un milleiro de novas prazas
En total 23 novas galescolas abren por primeira vez as súas portas neste trimestre, o que supón a creación de 1.000 prazas na educación infantil pública de 0 a 3 anos. A estes centros hai que sumar as 25 escolas infantís que xa xestionaba a Vicepresidencia da Xunta, que acollen 2.079 cativos.
Quintana explicou que as galescolas serán "ante todo e sobre todo, boas escolas" e que o respecto á identidade será o segundo pivote. Asegurou que se trata dunha "iniciativa pensada para Galiza e en clave galega".
Así, afirmou que as Galescolas van proxectar unha educación "sen complexos, respectuosa coa nosa cultura e orgullosa da nosa lingua, para educar ás xeracións do futuro no respecto e na coherencia co que somos".
Neste senso, o vicepresidente criticou os que afirman que as Galescolas "son centros de adoutrinamento nacionalista", dos que dixo "son os mesmos que desprezan a Rosalía de Castro". "Non podo pensar outra cousa máis que son extraterrestres, non son xente deste mundo", engadiu.
Para a excelencia das galescolas, os centros contan cunha completa oferta educativa e pedagóxica para os máis pequenos, que vén avalada polo Plan de Calidade e Mellora Pedagóxica 2006-2009.
Ao respecto, a secretaria xeral de Igualdade, Carme Adán, detallou que o citado plan desenvolverá un proxecto educativo para cada centro e potenciará a participación dos usuarios.
De aquí ao final da lexislatura, a Rede de galescolas sumará un total de 121 centros, cun investimento total de 33 millóns de euros, que suporán a creación de máis de 6.000 novas prazas e a xeración de 1.200 postos de traballo.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto